67 Asia
Vide etiam paginam discretivam: Asia (discretiva). 67 Asia est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam 8.28 monstrat. Die 17 Aprilis 1861 a Normanno Roberto Pogson in Observatorio Madraspolitani versato repertus est. In mythologia Graeca Asia fuit una ex Oceanidibus, Iapeti coniunx, mater (secundum nonnullos) Promethei (sed secundum alios coniunx eiusdem) e qua et Asia continens nomen habet. Nomen igitur asteroidis commemorat et Asiam Oceanidem et Asiam continentem; primus enim omnium asteroidum repertus est ex observatorio in Asia iacente. Rerum orbitalium ratio epochae 4 Ianuarii 2010 constitit. Qua epocha 67 Asia per dies 1376 circa solem movebatur. Axem orbitalem habebat unitatum astronomicarum 2.42 et eccentricitatem 0.18, distans igitur a sole quam minime unitatibus 1.97, quam maxime unitatibus 2.87. Inclinatio orbitalis 6.03° reperiebatur, anomalia media 110.15°.